Nina Iliescu are o pensie mai mare decât fostul preşedinte

Autor:

Soţii lor au deţinut funcţii importante în stat, iar acum culeg roadele. Dar nici doamnele nu sunt mai prejos. Ajunse la vârsta pensionării, Marilena Văcăroiu, Nina Iliescu, Elena Isărescu şi soţia lui Valer Dorneanu nu duc grija zilei de mâine.

Astfel, potrivit unei analize cancan.ro, Marinela Văcăroiu, soţia fostului premier al ţării, încasează anual 46.356 lei. Pensia încasată lunar, de 3.863 lei, este mai mare decât cea a soţului care ajunge la 3.087 lei. Cei doi soţi deţin, potrivit declaraţiei de avere, cinci terenuri în diferite zone ale ţării, trei case.

În ceea ce o priveşte pe Nina Iliescu, datele nu sunt actuale, dar în 2008, potrivit ultimei declaraţii de avere a fostului preşedinte Ion Iliescu, aceasta încasa anual 10.600 lei, iar soţul său 33.000 lei. Soţii deţin un apartament în Capitală, de 156 mp, cumpărat în 1996.

Guvernatorul ţării are o soţie cu o pensie destul de mică, ţinând cont de statutul acestuia. Elena Isărescu are o pensie de 641 lei, iar anul trecut a realizat venituri de 5.100 lei din activităţi agricole. Alţi 93,6 lei au fost încasaţi datorită dividendelor din acţiunile pe care le are la o firmă.

Soţia lui Valer Dorneanu câştigă anual 16.000 lei. Familia Dorneanu are două terenuri în Harghita şi două în Braşov, un apartament în Bucureşti şi o casă de vacanţă în Braşov.

